《郊居杂兴二首》
明代·阮大铖

结室面东湖，风来湖水香。
随意采菱舟，夤缘洲渚傍。
香静月色采，清辉照中堂。
澹澹萤火流，泠泠竹露光。
络纬抱花啼，啼声亦何长。
邻女弄秋梭，竟夕灯火张。
晚田虞不给，余布易我粮。
聊以赡儿女，非为成衣裳。
感此劳者情，终夜为徬徨。
湖波岂不艳，菱叶亦以芳。
刺多泥复深，采采中怀伤。

作者简介：阮大铖（1587～1646）字集之，号圆海、石巢、百子山樵。南直隶安庆府桐城县（今安徽省枞阳县）人。明末大臣、戏曲名作家。阮大铖以进士居官后，先依东林党，后依魏忠贤，崇祯朝以附逆罪去职。明亡后在福王朱由崧的南明朝廷中官至兵部尚书、右副都御史、东阁大学士，对东林、复社人员大加报复，南京城陷后降于清，后病死于随清军攻打仙霞关的石道上。所作传奇今存《春灯谜》、《燕子笺》、《双金榜》和《牟尼合》，合称“石巢四种”。